Авіяцыйная бомба часоў Вялікай Айчыннай вайны знойдзена каля вёскі Малькавічы. У чатырох кіламетрах ад вёскі ў накірунку Лунінца яе знайшоў ляснік Малькавіцкага лясніцтва, калі прыбіраў тэрыторыю абапал дарогі. Бомба тырчала з перасохлага вадаёма ў метрах чатырох ад адхілу праезнай часткі. Па выкліку работніка лясгаса на месца, як гэта і бывае заўсёды, адразу ж выехалі супрацоўнікі райваенкамата, райаддзела ўнутраных спраў і райаддзела па надзвычайных сітуацыях. Тэрыторыя вакол бомбы была ачэплена, неўзабаве прыбыла і група размініравання з Баранавіч. Спецыялісты канстатавалі, што небяспечная знаходка з’яўляецца балванкай ад авіяцыйнай бомбы часоў Вялікай Айчыннай вайны і ніякай небяспекі не ўяўляе. НА ЗДЫМКУ: знойдзеная каля Малькавіч авіяцыйная бомба. Фота з архіва РАНС. Заметили ошибку? Выделите текст, нажмите Ctrl+Enter и оставьте замечание!